b'\n_START_ARTICLE_\nMichal Kr\xc4\x8dm\xc3\xa1\xc5\x99 (ampumahiiht\xc3\xa4j\xc3\xa4)\n_START_SECTION_\nArvokilpailut\n_START_PARAGRAPH_\nKr\xc4\x8dm\xc3\xa1\xc5\x99 osallistui nuorten MM-kisoihin vuosina 2009\xe2\x80\x932012 parhaana sijoituksenaan viestihopea Kontiolahdella 2012. Ridnaun-Val Ridannan nuorten EM-kisoista 2011 h\xc3\xa4n saavutti pronssia pikakilpailussa ja takaa-ajossa. Nov\xc3\xa9 M\xc4\x9bston MM-kisoissa 2013 Kr\xc4\x8dm\xc3\xa1\xc5\x99 hiihti T\xc5\xa1ekin miesten kuudenneksi sijoittuneessa viestijoukkueessa. Sot\xc5\xa1in olympialaisissa 2014 h\xc3\xa4n oli normaalimatkan 60:s ja viestin 11:s. Kontiolahden MM-kisoissa 2015 Kr\xc4\x8dm\xc3\xa1\xc5\x99in paras sijoitus oli takaa-ajon 57:s. Oslon MM-kilpailuissa 2016 h\xc3\xa4n sijoittui normaalimatkalla viidenneksi. Hochfilzenin MM-kilpailuissa 2017 h\xc3\xa4n oli samalla matkalla kuudes._NEWLINE_Kr\xc4\x8dm\xc3\xa1\xc5\x99 saavutti Pyeongchangin olympialaisissa 2018 hopeaa pikakilpailussa. Normaalimatkalla h\xc3\xa4n sijoittui seitsem\xc3\xa4nneksi.\n_START_SECTION_\nMaailmancup\n_START_PARAGRAPH_\nMaailmancupissa Kr\xc4\x8dm\xc3\xa1\xc5\x99 debytoi henkil\xc3\xb6kohtaisella matkalla kaudella 2011\xe2\x80\x932012 ollen Kontiolahden pikakilpailussa 73:s. Ensimm\xc3\xa4iset maailmancupin pisteet h\xc3\xa4n saavutti kaudella 2013\xe2\x80\x932014 ollen Annecyn pikakilpailussa 23:s. Kymmenen parhaan joukkoon h\xc3\xa4n sijoittui ensimm\xc3\xa4isen kerran kaudella 2015\xe2\x80\x932016 oltuaan kymmenes Ruhpoldingin normaalimatkalla. Ensimm\xc3\xa4isen palkintosijansa h\xc3\xa4n saavutti oltuaan kolmas Ruhpoldingin takaa-ajokilpailussa tammikuussa 2017.\n_START_SECTION_\nMuut kilpailut\n_START_PARAGRAPH_\nRulla-ampumahiihdon MM-kilpailujen nuorten sarjassa Kr\xc4\x8dm\xc3\xa1\xc5\x99 saavutti hopeaa takaa-ajossa ja pronssia pikakilpailussa 2012. Aikuisten sarjassa h\xc3\xa4n saavutti kultaa pikakilpailussa sek\xc3\xa4 hopeaa takaa-ajossa ja sekaviestiss\xc3\xa4 2018.'